|  |  |
| --- | --- |
| REPUBLIKA HRVATSKA  MINISTARSTVO ZNANOSTI I  OBRAZOVANJA | RKDP:09950  MB: 3328490  ŽR: HR1724020061100109993  PRORAČUNSKI KORISNIK: OŠ ČAVLE  OIB: 85168360573 |

Čavle, 30.01.2024.

**BILJEŠKE UZ FINANCIJSKE IZVJEŠTAJE**

**OD 1. SIJEČNJA DO 31.PROSINCA 2023. GODINE**

Obveza sastavljanja Financijskog izvještaja i Bilješki uz financijske izvještaje propisano je člankom 139. Zakona o proračunu (NN br. 144/21.) i Pravilnikom o financijskom izvještavanju u proračunskom računovodstvu (NN, broj 37/22.)

Škola je javna ustanova koja obavlja djelatnost odgoja i obrazovanja u osnovnoj školi. Škola je pravna osoba koja se, nakon što od nadležnog Ministarstva pribavi rješenje o početku rada, upisuje u sudski registar nadležnog Trgovačkog suda te u zajednički elektronički upisnik ustanova osnovnog i srednjeg školstva koji vodi Ministarstvo znanosti i obrazovanja.

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Prihodi i rashodi u 2023. godini kretali su se uglavnom u okvirima planiranih sredstava.

Na sljedećim računima iz računskog plana došlo je do određenih odstupanja u odnosu na isto razdoblje prethodne godine:

6361 – Tekuće pomoći proračunskim korisnicima iz proračuna koji im nije nadležan – do povećanja prihoda u odnosu na prošlu godinu došlo je zbog većih uplata za plaće djelatnika (povećanje osnovice za obračun plaće) i uplatama za prehranu učenika.

6362 – Kapitalne pomoći proračunskim korisnicima iz proračuna koji im nije nadležan – u odnosu na prošlu godinu došlo je do smanjenja prihoda za nabavu kapitalne imovine.

6526 – Ostali nespomenuti prihodi – do smanjenja prihoda u odnosu na prošlu godinu došlo je zbog promjene u izvoru financiranja školske marende tj. od siječnja 2023.godine školsku marendu za sve učenike financira Ministarstvo znanosti i obrazovanja uplatom 1,33 € po danu po učeniku.

6614 – Prihodi od prodaje proizvoda i roba – do smanjenja prihoda došlo je zbog otkupa manje količine starog papira te smanjenja cijene otkupa po kilogramu papira.

6615 – Prihodi od pruženih usluga – prihodi su ostvareni od najma školske sportske dvorane.

6631 – Tekuće donacije – u 2023. godini smanjen je broj uplata tekućih donacija.

6632 – Kapitalne donacije – tvrtka Interlink-gastro d.o.o. donirala je električni parnokonvekcijski aparat za školsku kuhinju.

6711 – Prihodi iz nadležnog proračuna – došlo je do povećanja prihoda zbog odobrenih dodatnih sredstava za podmirenje režijskih troškova, zatim povećao se broj pomoćnika u nastavi te je Županija u 2023. godini financirala troškove rada za petero pomoćnika u nastavi i proveo se program „Županijska škola plivanja“.

6712 – Prihodi iz nadležnog proračuna za financiranje rashoda za nabavu nefinancijske imovine – u 2023. godini nabavljeno je manje nefinancijske imovine financirane od strane Primorsko-goranske županije.

3113 – Plaće za prekovremeni rad – došlo je do smanjenja rashoda zbog manjeg broja sati prekovremenog rada djelatnika škole.

3114 – Plaće za posebne uvjete rada – do povećanja rashoda došlo je zbog većeg broja djece koji se školuju po redovnom programu uz prilagodbu sadržaja.

312 – Ostali rashodi za zaposlene – došlo je do povećanja rashoda zbog povećanja iznosa za regres i božićnicu.

3133 – Doprinosi za obvezno osiguranje u slučaju nezaposlenosti – do smanjenja rashoda došlo je zbog manjeg broja isplata plaća po sudskim presudama a vezane uz naknadu štete zbog razlike u plaći iz 2016.i siječnja 2017. godine.

3222 – Materijal i sirovine – do povećanja rashoda došlo je veće nabave namirnica jer Ministarstvo znanosti i obrazovanja financira školsku marendu za sve učenike.

3224 – Materijal i dijelovi za tekuće investicijsko održavanje –do povećanja rashoda došlo je zbog nabave laminata uništenih uslijed puknuća cijevi. Nabava materijala je financirana uplatom od strane osiguravajuće kuće Allianz Hrvatska d.d.

3234 – Komunalne usluge – do smanjenja rashoda došlo je nakon saniranja propuštanja vodovodne cijevi.

3236 – Zdravstvene i veterinarske usluge – do povećanja rashoda došlo je zbog povećanja iznosa za obvezni sistematski pregled djelatnika.

3237 – Intelektualne i osobne usluge – do povećanja rashoda u odnosu na prošlu godinu došlo je zbog održavanja stručnih ispita za pripravnike učitelje Tehničke kulture i financiranje programa „Županijska škola plivanja“ za učenike drugih razreda (uplate trenerima za obuku plivanja).

3239 – Ostale usluge – došlo je do povećanja rashoda za nabavu ručkova za učenike korisnike produženog boravka.

3295 – Pristojbe i naknade – do smanjenja rashoda došlo je zbog manjeg broja isplata sudskih pristojbi vezanih uz sudske sporove za naknadu štete zbog razlike u plaći iz 2016. i siječnja 2017. godine.

3296 – Troškovi sudskih postupaka – do smanjenja rashoda došlo je zbog manjeg broja sudskih sporova za naknadu štete zbog razlike u plaći iz 2016. i siječnja 2017. godine

3433 – Zatezne kamate – do smanjenja rashoda došlo je zbog manjeg broja sudskih sporova za naknadu štete zbog razlike u plaći iz 2016. i siječnja 2017. godine

4221 – Uredska oprema i namještaj – u odnosu na prethodnu godinu nabavljeno je manje uredske opreme.

4227 – Uređaji, strojevi i oprema ostale namjene – do povećanja rashoda došlo je zbog dobivene donacije parnokonvekcijskog aparata za školsku kuhinju.

1. **BILJEŠKE UZ BILANCU**

Prema čl. 70 st. 2 Zakona o uvođenju eura kao službene valute u Republici Hrvatskoj (NN,broj 57/22., 88/22), stanja u kunama prenesena iz poslovnih knjiga za 2022. godinu preračunavaju se u euro uz primjenu fiksnog tečaja konverzije 1 euro = 7,53450 kuna i sukladno pravilima za preračunavanje i zaokruživanje.

|  |  |  |  |  |  |
| --- | --- | --- | --- | --- | --- |
| **Rn** | **Opis stavke** | **Stanje u kn 31.12.2022.** | **Konverzija kuna u eure** | **Početno stanje 01.01.2023. €** | **Razlika** |
|  | IMOVINA | 1.435.295,72 | 190.496,48 | 190.497,36 | 0,88 |
| 0 | Nefinancijska imovina | 464.187,26 | 61.608,24 | 61.608,23 | -0,01 |
| 111 | Novac u banci | 27.860,95 | 3.697,78 | 3.697,78 | 0,00 |
| 12 | Potraživanja | 112.713,17 | 14.959,61 | 14.959,61 | 0,00 |
| 16 | Potraživanja za prih.posl. | 106.830,96 | 14.178,91 | 14.179,79 | 0,88 |
| 193 | Kontinuirani rashodi | 723.703,38 | 96.051,94 | 96.051,95 | 0,01 |
|  | OBVEZE I VLASTITI IZVORI | 1.435.295,72 | 190.496,48 | 190.497,36 | 0,88 |
| 2 | Obveze | 952.063,59 | 126.360,55 | 126.360,57 | 0,02 |
| 911 | Vlastiti izvori | 473.187,26 | 62.802,74 | 62.802,73 | -0,01 |
| 92221 | Manjak prihoda poslovanja | -96.786,09 | -12.845,72 | -12.845,73 | -0,01 |
| 96 | Obr. prihodi posl. | 106.830,96 | 14.178,91 | 14.179,79 | 0,88 |

Aktiva i pasiva bilance na dan 01.01.2023. godine uvećane su za 0,88 eura nastale kao razlika uslijed preračunavanja kuna u eure.

0221 – Uredska oprema i namještaj – do povećanja u odnosu na prošlu godinu došlo je temeljem Odluke o isknjiženju i prijenosu imovine koja se vodila u poslovnim knjigama Ministarstva znanosti i obrazovanja u poslovne knjige škola sudionica projekta Podrška provedbi Cjelovite kurikularne reforme.

042 – Sitni inventar – došlo je do smanjenja zbog rashodovanja dijela sitnog inventara nabavljenog ranijih godina.

1112 – Novac na računu kod tuzemnih poslovnih banaka – saldo računa sastoji se od prenesenih sredstava i sredstava za podmirenje režijskih troškova za prosinac 2023.godine

129 – Ostala potraživanja – došlo je do povećanja potraživanja za bolovanja na teret HZZO-a.

23958 – Obveze proračunskih korisnika za povrat u proračun – odnosi se na bolovanja na teret HZZO-a i povrat više plaćenog poreza po godišnjem obračunu.

1. **BILJEŠKE UZ OBRAZAC OBVEZE**

Korisnik je tijekom 2023. godine redovno podmirivao svoje obveze. Stanje nedospjelih obveza na kraju izvještajnog razdoblja iznosi ukupno 172.464,61 € od čega 26.901,04 € odnosi se na međusobne obveze proračunskih korisnika i 142.044,08 € na obveze za rashode poslovanja. Stanje dospjelih obveza iznosi 1.242,94 € a odnose se na račune za prosinac za namirnice nabavljene za učeničke marende.

Obveze iskazane na dan 31. prosinac 2023. godine plaćene su u siječnju 2024.godine, izuzev međusobnih obveza koja se odnose na bolovanja na teret HZZO-a i koja se zatvaraju temeljem Upute o zatvaranju potraživanja od HZZO-a koju nam dostavlja Ministarstvo financija.

1. **BILJEŠKE UZ OBRAZAC VRIO**

U 2023. godini došlo je do povećanja u obujmu proizvedene dugotrajne imovine temeljem Odluke o isknjiženju i prijenosu imovine koja se vodila u poslovnim knjigama Ministarstva znanosti i obrazovanja u poslovne knjige osnovne škole Čavle kao sudionice projekta Podrška provedbi Cjelovite kurikularne reforme i time se povećala dugotrajna imovina za 158 kom tableta Foxconn 10.1 sadašnje vrijednosti 3.377,35 €, laptopa sadašnje vrijednosti 137,36 €, projektora sadašnje vrijednosti 89,26 € i 213 kom tableta Foxconn C20 sadašnje vrijednosti 17.871,50 €.

OSOBA ZA KONTAKT:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tajana Rožmanić Juričić, dipl.oec

ZAKONSKI PREDSTAVNIK:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tanja Stanković, prof.